Chernogoriyada NATOga kirish masalasi bo‘yicha ovoz berish o‘tkaziladi

19 aprelda Chernogoriya skupshinasi (parlamenti) raisi Ivan Brayovich mamlakatning NATOga kirishi haqidagi qonun ko‘rib chiqiladigan yig‘ilishning o‘tkazilishini 28 aprelga belgiladi.
Ta'kidlanishicha, yig‘ilish Tsetinedagi parlament binosida o‘tkaziladi.
Qonun loyihasini ovoz berishga "jadallik bilan qabul qilish taklifi bilan" Chernogoriya hukumati kiritadi.
Avvalroq Chernogoriya hukumati NATOga a'zo bo‘lishni referendumda emas, balki parlamentda ovoz berish bilan hal qilishni rejalashtirayotganini ma'lum qilgandi.